פורום מנהלי כספים ראשיים CFO

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] פורום מנהלי כספים ראשיים (סי.אף.או), איגוד מקצועי בע"מ המוכר בשם המקוצר "פורום CFO" הוא חברה פרטית בבעלותה של נגה קינן, העומדת בראש החברה מיום הקמתה בשנת 1997, ומשמשת ארגון לסמנכ"לי כספים בחברות שמחזורן השנתי מעל 40 מיליון דולר. הפורום מאגד כ-650 חברים, אשר 180 מתוכם הם סמנכ"לי כספים של חברות שמחזורן עולה על 200 מיליון דולר. הפורום חבר בארגון הבינלאומי IAFEI– International Association of Financial Executives Institutes, המאגד ארגונים מקבילים מ-19 מדינות ברחבי העולם. הפורום הוא חברה פרטית (ולא איגוד מקצועי כפי שבעליו מציגה אותו) שנמצא בבעלותה המלאה של נגה קינן אשר משמשת כיושבת הראש שלו מיום הקמתו. ועדת ההיגוי אחראית על העניינים המקצועיים, על פי תקנון הפורום, וחברים בה בין 15 ל-30 סמנכ"לי כספים בכירים. חברי מועצת הפורום הם כ-180 סמנכ"לי כספים בחברות המובילות במשק. בפורום פעילות שמונה ועדות מקצועיות ושתי ועדות משנה: ועדת דיווחים כספיים וניירות ערך, ועדת מימון, שתחתיה פועלות ועדות המשנה למימון בנקאי ולמימון חוץ בנקאי, הוועדה לניהול סיכונים ומכשירים פיננסיים, ועדת עידוד השקעות הון, הוועדה למס הכנסה, הוועדה למע"מ ומיסים עקיפים, הוועדה למיסוי בינלאומי, והוועדה ל-IT. כמו כן בתוך הפורום פעילים עשרה תאים המאגדים תתי-קבוצות של סמנכ"לי כספים. בין התאים הפועלים בפורום: תא חברות רב-לאומיות, תא חברות נסחרות בחו"ל, תא חברות קמעונאיות, תא חברות אחזקה ישראליות, ותא לקידום חברתי כלכלי בפריפריה. בשנים 2004–2005 הוביל הפורום את המאבק לביטול מס בולים, שהגיע לשיאו בהגשת עתירה לבג"ץ נגד משרד האוצר והביא לביטול המס. אחת לשנה מפרסם פורום CFO סקר שביעות רצון מתפקודם של גופי ממשל כלכליים. בין הגורמים הנבדקים: מידת ההערכה למדיניות משרד האוצר, משרד התמ"ת ובנק ישראל, רמת השירות, המקצועיות והאמינות של גופי הממשל הכלכליים. בנוסף, הפורום מקיים השתלמויות המציעות תוכניות לימוד לסמנכ"לי כספים. בשנת 2014 פעל הפורום להקמת איגוד הכלכלנים. קידום ענייניהם המשותפים של סמנכ"לי הכספים. קיום כנסים וימי השתלמויות מדי שנה. מתן ייצוג בכנסת ושאר מוסדות השלטון. בין השנים 2003 ל-2007 נשאה החברה את התואר "חברה לתועלת הציבור" למרות שמעולם לא הייתה כזו, ולמעשה תמיד הייתה חברה פרטית הפועלת למען רווחים. בעקבות תיקון מס' 6 לחוק החברות, הקובע תנאים להגדרת חברה לתועלת הציבור, הפורום החליף את התואר ב"איגוד מקצועי". הפורום מחזיק בדומיין אשר סיומת האינטרנט שלו היא ".org" שמיועדת לאתרי אינטרנט של גופים ללא כוונת רווח, אך כלל זה אינו נאכף. החברה הציגה עצמה כארגון מקצועי, כהגדרתו בסעיף 9(2א) לפקודת מס הכנסה, שעודף הכנסותיו פטור ממס הכנסה. לאחר שפקיד השומה קבע שלא מתקיימים בחברה התנאים להכרה בה כארגון מקצועי, ולכן עודף הכנסותיה חייב במס הכנסה, ערערה החברה לבית המשפט המחוזי בתל אביב, אך ערעורה נדחה, תוך שהשופט מביע מחאה על עצם הגשתו. בעיתונות הכלכלית נמתחה ביקורת על מהותו של הפורום, בכך שמחד הוא מנסה להשפיע על המדיניות הכלכלית הציבורית ומציג את עצמו כגוף הפועל למען המשק הישראלי, ומאידך הוא למעשה חברה פרטית, שלבעליה, נגה קינן, ישנם אינטרסים של טוויית קשרים עסקיים ורווח אישי מפעילותו. בעקבות ביקורת זו, שהעלתה את הטענה כי מדובר בגוף למטרות רווח, פורסם כי רשות המיסים הפסיקה את שיתוף הפעולה שלה עם הפורום עד להחלטת משרד המשפטים בעניין. פורום ראשי החברות ובכירי המשק בישראל אתר האינטרנט הרשמי של פורום מנהלי כספים ראשיים CFO נגה קינן באתר חדשות מחלקה ראשונה שי אספריל, הרווח כולו שלה, באתר כלכליסט, 27 בינואר 2011 רשות ניירות ערך אישרה טיוטת תקנות שתחייב חברות לדווח על אימוצו של קוד אתי(הקישור אינו פעיל), אתר הרשות לניירות ערך, 19 באוקטובר 2003 אמה של מיכל קורן בתה של נגה קינן הפורום אינו איגוד מקצועי אלא חברה פרטית חברי האיגוד הבינלאומי - IAFEI. תקנון הפורום. ניצן כהן, פורום CFO: אכיפה מלאה של חוק מס הבולים תעלה לציבור הישראלי 2.5 מיליארד שקל בשנה, באתר TheMarker‏, 12 בספטמבר 2004 רועי ברגמן, ‏אולמרט הנחה על ביטול מס הבולים החל מה-1 בינואר 2006, באתר גלובס, 7 בדצמבר 2005 דו"ח סקר פורום CFO לתפקוד גופי ממשל, באתר משרד האוצר, ינואר 2011 אין להתבלבל. עדיין מדובר בחברה פרטית הפועלת למען רווח פורום מנהלי כספים ראשיים (סי.אף.או) בע"מ נגד פקיד שומה תל אביב 5, ניתן ב-11 בינואר 2015 שי אספריל, הרווח כולו שלה, באתר כלכליסט, 27 בינואר 2011. הדר קנה, בעקבות חשיפת "כלכליסט": רשות המסים משהה את הפעילות עם נגה קינן, באתר כלכליסט, 9 בפברואר 2011.